লিখিত বক্তব্যে আহাদ চৌধুরী বলেন, ‘কোটা সংস্কারের নামে স্বাধীনতা বিরোধীদের ঘোলা পানিতে মাছ শিকারের অপচেষ্টা করা হলে মুক্তিযোদ্ধারা চুপচাপ বসে থাকতে পারে না। এই হীন চক্রান্তকে প্রতিহত করা এখন ঐতিহাসিকভাবে প্রয়োজন এবং তা সময়ের দাবিতে পরিণত হয়েছে। দ্বিধা দ্বন্ধ নয়, কোনও বিভাজন নয়, কোনও নেতৃত্বের প্রতিযোগিতাও নয়, সব মুক্তিযোদ্ধা এবং দেশপ্রেমিক জনগণকে ঐক্যবদ্ধ হয়ে এই চক্রান্তকে প্রতিহত করতে হবে।’